Konsertti- ja kongressitalo Mikaeli - Suomen kiinnostavin tapahtumatalo

Festival X - TAI-WAN - TAIWANIN MAISEMIA JA PERINTEITÄ: Kaohsiung Traditional Orchestra Taiwan
2025-07-02 19:00 (Europe/Helsinki)
Kaohsiung Traditional Orchestra Taiwan vie kuulijansa matkalle Taiwanin historiaan ja kulttuuriin tämän konsertin kautta. Teokset ilmentävät maisemia ja tarinoita eri aikakausilta.
Kapellimestarina toimii Che-Chen Kuo, ja gaohu-viulun taituri Li-Ting Peng esittää Liang-Hui Lun Love at Xizi Bay -konserton, jossa yhdistyvät kaunis melodiikka ja virtuoosiset juoksutukset. Lisäksi kuullaan Chung Jenin pipa-konsertto Facing the Snow, joka heijastaa talvisia näkymiä ja perinteisen kiinalaisen maalaustaiteen tunnelmia.
Esiintyjät: Kaohsiung Traditional Orchestra Taiwan
Ohjelma:
Yi-Xuan Zeng: Formosa
Liang-Hui Lu: Love at Xizi Bay (Gaohu: Li-Ting Peng)
Chung Jen: Facing the Snow (Pipa: I-Jan Chao)
Chien-Hui Hung: Fond Memories of Fucheng
I-Yu Wang: Echoes of the Seediq
Chin-Chye Kwok: HA-CHI-GU (Double Suona Concerto, Suona: Chin-Chye Kwok, Pei-Yuan Sun)
Liput: alk. 59 €
+ tilausmaksut (alk. 1,50 € + 0,65 % tilauksesta www.lippu.fi)
Tapahtuman järjestäjä: Festival X
https://www.festivalx.fi/

Mikkelin Musiikkijuhlat - Avajaiskonsertti: LEGENDAT
2025-08-02 19:00
Jyväskylä Sinfonia ja Sinfoniaorkesteri Vivo avaavat vuoden 2025 Mikkelin Musiikkijuhlat johtajanaan Erkki Lasonpalo. Pianosolistina kuullaan Mikkelin Musiikkijuhlien vuoden 2024 nuori taiteilija Anton Mejias. Avajaiskonsertin ohjelmisto vie kuulijat suomalaisten kansalliseepoksen, Kalevalan maisemiin.
Ohjelmassa
Igor Stravinsky (1882–1971): Tulilintu-sarja
Sergei Prokofjev (1891–1953): Pianokonsertto nro 2 g-molli op. 16
Uuno Klami (1900–1961): Kalevala-sarja op. 23
Esiintyjät
Jyväskylä Sinfonia
Sinfoniaorkesteri Vivo
Erkki Lasonpalo, kapellimestari
Anton Mejias, piano
Liput
79 € / 59 € (lapset)
+ tilausmaksut (alk. 1,50 € + 0,65 % tilauksesta www.lippu.fi)

Tapahtuman lipunmyynnistä vastaa Mikkelin Musiikkijuhlat, lisätiedot https://mikkelinmusiikkijuhlat.fi/

Mikkelin Musiikkijuhlat - Nuori Taiteilija 2024: ANTON MEJIAS
2025-08-03 17:00
Mikkelin Musiikkijuhlien vuoden 2024 nuoreksi taiteilijaksi on valittu jo kansainväliselle uralle ehtinyt kuubalais-suomalainen pianisti Anton Mejias. Mejias on esiintynyt mm. kesällä 2023 kapellimestari Tarmo Peltokosken johdolla Los Angelesin filharmonikkojen solistina sekä kesällä 2024 Wigmore Hallissa. Hänelle on myönnetty myös 2024 Musikfest Bremen Förderpreis Deutschlandfunk -palkinto.
Mikkelin Musiikkijuhlien resitaalin ohjelmassa kuullaan mm. Johann Sebastian Bachin musiikkia, johon Mejiaksella on ollut hyvin nuoresta alkaen erityisen läheinen suhde.
Esiintyjät
Anton Meijas, piano
Ohjelmassa
Johann Sebastian Bach (1685–1750): Das wohltemperierte Klavier II, 24 preludia ja fuugaa
Philip Lasser (s. 1963): “The Art of Memory” (suom. Muistin taide) –
12 Preludes for Solo Piano in descending chromatic order from E to F | suom. 12 preludia pianolle laskevassa kromaattisessa järjestyksessä (Suomen kantaesitys)
Kuva: ©Jiyang Chen
Liput
59€ / 49€ (lapset)
+ tilausmaksut (alk. 1,50 € + 0,65 % tilauksesta www.lippu.fi)

Tapahtuman lipunmyynnistä vastaa Mikkelin Musiikkijuhlat, lisätiedot https://mikkelinmusiikkijuhlat.fi/

Mikkelin Musiikkijuhlat - ROMEO & JULIA
2025-08-04 19:00
Sinfoniaorkesteri Vivon ohjelmassa kuullaan Sergei Prokofjevin Romeo & Julia -orkesterisarja, joka perustuu Shakespearen samannimiseen näytelmään ja kertoo näin Veronan traagisten nuorten rakastajien tarinan. Sergei Prokofjev sävelsi musiikin baletiksi vuosina vuosina 1935–1936, mutta teosta esitetään paljon myös orkesterisarjana.
Lahjakkaille 13-25-vuotiaille nuorille muusikoille tarkoitettu Sinfoniaorkesteri Vivo on Suomen ainoa valtakunnallinen nuoriso-orkesteri. Mikkelin musiikkijuhlat tukee Vivoa ja samalla Suomen orkesterikenttää järjestämällä Vivolle vuosittain harjoitusjakson ja konsertin festivaalilla.
Konsertissa tavataan vielä yksi tulevaisuuden tähti: Kuopion viulukilpailun finaalissa tammikuussa 2025 palkittu viulisti Aino Yamaguchi, joka esiintyy Mikkelin Musiikkijuhlilla valitsemansa konserton kanssa Vivon solistina.
Esiintyjät
Sinfoniaorkesteri Vivo
Erkki Lasonpalo, kapellimestari
Kuopion viulukilpailun finalisti Aino Yamaguchi
Ohjelmassa
Amy Beach: Ball Masque (1894)
Antonin Dvořák: Viulukonsertto op. 53 (1883)
Sergei Prokofjev: Romeo ja Julia -sarja orkesterille op. 64 (1936)
Kuopion viulukilpailun finalistin soittama viulukonsertto julkaistaan alkuvuodesta 2025
Liput 69 € / lapset ja opiskelijat 59 €
+ tilausmaksut (alk. 1,50 € + 0,65 % tilauksesta www.lippu.fi)
Tapahtuman lipunmyynnistä vastaa Mikkelin Musiikkijuhlat, lisätiedot https://mikkelinmusiikkijuhlat.fi/

Mikkelin Musiikkijuhlat - Klassikot Emman ja Tuulan matkassa
2025-08-06 18:00
Klassikot Emman Tuulan matkassa -laulumusiikin konsertissa tarkastellaan oopperakirjallisuuden legendaarisia naishahmoja, suomalaiset yksinlaulujen klassikoita ja mestariteoksia musikaaleista. Resitaalissa kuullaan musiikkia mm. Puccinilta, Sibeliuselta ja Lloyd Webberilta.
Sopraano Emma Kajander on noussut lähivuosina tunnetuksi laulumaailman uutena lupauksena. Kajander voitti 2025 Lappeenrannan laulukilpailun ja pohjoismaisen 2023 Havets Röst -kilpailun. Hän debytoi myös 2024 Suomen Kansallisoopperan Oopperan kummituksessa Christine Daaén roolissa.
Kajanderin kanssa esiintyy laulumusiikin mestari, konserttipianisti Tuula Hällström, jonka kanssa Kajander esiintyi myös Lappeenrannassa. Hällström on ohjannut ammattiuralle lukemattomia laulajia Sibelius-Akatemiassa ja onkin yksi maan kysytyimpiä esiintyviä pianisteja. Hällström on levyttänyt mm. Mari Palon, Waltteri Torikan, Eija Ahvon ja Juho Punkerin kanssa.
Pääset mukaan Emman ja Tuulan matkalle klassikoiden pariin jo ennen konserttia Mikaelissa pidettävässä taiteilijatapaamisessa.
Esiintyjät
Emma Kajander, sopraano
Tuula Hällström, piano

Liput
49 € / 39 € (lapset)
+ tilausmaksut (alk. 1,50 € + 0,65 % tilauksesta www.lippu.fi)

Tapahtuman lipunmyynnistä vastaa Mikkelin Musiikkijuhlat, lisätiedot https://mikkelinmusiikkijuhlat.fi/

Mikkelin Musiikkijuhlat - Philharmonia Orchestra: NÄYTTELYKUVIA
2025-08-08 20:00
Modest Musorgski sävelsi 15-osaisen Näyttelykuvia alunperin pianolle taiteilijaystävänsä Viktor Hartmannin piirroksien ja akvarellien innoittamana. Hartmanin teoksista koottiin pian tämän kuoleman jälkeen näyttely, johon Näyttelykuvia kuunnellessa voi palata. Osien välillä toistuu Promenade -teema, joka sitoo teoksen osat toisiinsa kuulijan kävellessä kuvan ääreltä toiselle.
Konsertin solistina Šostakovitšin sellokonserton parissa esiintyy Senja Rummukainen. Rummukainen on kuluneen vuosikymmenen aikana kasvanut sellon huippulupauksesta suomalaismuusikoiden kirkkaimpaan keskiöön. Kotimaisen konserttielämän tietoisuuteen hän nousi vuonna 2014 voittamalla Turun sellokilpailun. Vain vuotta myöhemmin hänet palkittiin finalistina Porton Guilhermina Suggia -awardsissa, ja vuonna 2019 hän saavutti finaalipaikan Pietarin kansainvälisessä Pjotr Tšaikovski -kilpailussa.
Esiintyjät
Philharmonia Orchestra
Santtu-Matias Rouvali, kapellimestari
Senja Rummukainen, sello
Ohjelmassa
Dmitri Šostakovitš (1906–1975): Sellokonsertto nro 1 Es-duuri op. 107
Modest Musorgski (1839–1881): Näyttelykuvia (sov. Maurice Ravel)
Liput
149 € / 119 €
+ tilausmaksut (alk. 1,50 € + 0,65 % tilauksesta www.lippu.fi)
Tapahtuman lipunmyynnistä vastaa Mikkelin Musiikkijuhlat, lisätiedot https://mikkelinmusiikkijuhlat.fi/

Mikkelin Musiikkijuhlat - Philharmonian kamarikonsertti: Legendaariset tarinat
2025-08-09 11:00
Esiintyjät
Eunsley Park & Julian Milone, viulu
Scott Dickinson, alttoviulu
Richard Birchall, sello
Robert Looman, piccolo
Mark van de Wiel, klarinetti
Philharmonia Orchestran pianisti
Ohjelmassa
Wolfgang Amadeus Mozart: Tarinoita Taikahuilu-oopperasta (sov. Julian Milone)
Robert Schumann: Märchenerzählungen
Jean Sibelius: Jousitrio g-molli
Esa-Pekka Salonen: Homunculus-kvartetti
Robert Plant: Stairway to Heaven (sov. Julian Milone)
Mikis Theorodakis: Zorba the Greek
Esittely
Philharmonia Orchestran rakastettu, perinteeksi muodostunut kamarikonsertti soi jälleen! Ohjelmassa soivat tunnettujen tarinoiden inspiroimat teokset Schumannista Mozartin Taikahuiluun ja Zorban kreikkalaiseen tanssiin. Myös suomalaista musiikkia on valikoitu mukaan Jean Sibeliukselta ja Philharmonian ylikapellimestarina toimineelta Esa-Pekka Saloselta.
2025 konsertissa kuullaan jousikvartetin ja -trion lisäksi myös puhaltimia ja pianokamarimusiikkia. Sovituksia kamarikokoonpanoille on tehnyt Philharmonian viulisti Julian Milone.
Kesto 1h 15min, ei väliaikaa.

Liput
49 € / 39 € (lapset)
+ tilausmaksut (alk. 1,50 € + 0,65 % tilauksesta www.lippu.fi)

Tapahtuman lipunmyynnistä vastaa Mikkelin Musiikkijuhlat, lisätiedot https://mikkelinmusiikkijuhlat.fi/

Mikkelin Musiikkijuhlat - LORD OF THE RINGS
2025-08-09 18:30, 2025-08-09 20:30
J. R. R. Tolkienin Hobitti -lastenkirjan jatko-osaksi kirjoitettu Taru sormusten herrasta -saaga on yksi 1900-luvun legendaarisimmista kertomuksista. Teoksista välittyy Tolkienin kiinnostus kieliin sekä skandinaaviseen mytologiaan ja anglosaksiseen epiikkaan. I maailmansodan kokeman Tolkienin teos on myös merkittävä tutkielmia hyvästä ja pahasta, sisäisestä moraalista, lujuudesta sekä pyyteettömästä ystävyydestä.
Vuosina 2001-2003 julkaistu, Peter Jacksonin ohjaama Lord of the Rings -elokuvatrilogia sai valtaisen suosion ja toi elokuvien musiikin säveltäneelle Howard Shorelle Oscar-palkinnon. 9.8. konserttien ajaksi palataan Keskimaahan. Ohjelmassa kuullaan Shoren sinfoniset sarjat Lord of the Rings ja Hobitti -elokuvien musiikista.
Esiintyjät
Philharmonia Orchestra
Anthony Gabriele, kapellimestari
Ohjelmassa
Howard Shore (s. 1946): THE LORD OF THE RINGS
Sinfoninen sarja Taru Sormusten Herrasta -elokuvien musiikista
The Fellowship of the Ring (2001)
The Two Towers (2002)
The Return of the King (2003)
Howard Shore (s. 1946): THE HOBBIT
Sinfoninen sarja Hobitti-elokuvan musiikista
An Unexpected Journey (2012)
The Desolation of Smaug (2013)
Liput
79 € / 59 € (lapset)
+ tilausmaksut (alk. 1,50 € + 0,65 % tilauksesta www.lippu.fi)
Tapahtuman lipunmyynnistä vastaa Mikkelin Musiikkijuhlat, lisätiedot https://mikkelinmusiikkijuhlat.fi/

Mikkelin kaupunginorkesteri: LIPAN ALTA -KESÄKONSERTTI
2025-08-19 17:00
ti 19.8.2025 klo 17, Mikaelin terassialue
Konsertti- ja kongressitalo Mikaelin konserttisali – Martti Talvela-sali – on kiistatta yksi maamme parhaista konserttisaleista. Vähemmän tunnettu fakta on se, että myös Mikaelin terassialue tarjoaa erinomaiset puitteet kesäkonsertille. Lipan alle mahtuu sekä orkesteri että kahvila tarjoiluineen, ja yleisölle on tarjolla tuoleja ja pöytiä tarjoiluista nauttimiseen.
Lipan alla nautitaan upeasta musiikista, hienoista tarjoiluista, kesäisestä Pankalammesta ja yhteisistä kokemuksista. Ravintola Serviini palvelee koko konsertin ajan.
Tule viettämään mukava konserttihetki kanssamme Lipan alle.
Sateen sattuessa siirrymme sisätiloihin Martti Talvela -saliin.
VAPAA PÄÄSY!
Tapahtuman järjestää Mikkelin kaupunginorkesteri

THE MUSIC OF HANS ZIMMER
2025-09-11 19:00
The Music of Hans Zimmer -konsertit yli kymmeneen suomalaiskaupunkiin
Kansainvälinen nuorten ammattimuusikoiden La Chapelle Sauvage -orkesteri saapuu syyskuussa Suomeen The Music of Hans Zimmer -konserttinsa kanssa. Joensuussa, Mikkelissä, Porissa, Oulussa, Kuopiossa, Jyväskylässä, Hyvinkäällä, Tampereella, Ylivieskassa, Lahdessa, Turussa ja Helsingissä kuultavissa konserteissa kuullaan hieno valikoima kuuluisan säveltäjän rakastetuimpia kappaleita. Karel De Wilden johtaman orkesterin solistina laulaa lahjakas belgialainen sopraano Louise Kuyvenhoven. Konserttien lipunmyynti alkaa tänään.
Suomessa syyskuussa järjestettävissä The Music of Hans Zimmer –konserteissa kuullaan filmimusiikin rakastetuimpia klassikoita Suomessa ensimmäistä kertaa vierailevan belgialaisen La Chapelle Sauvage -orkesterin esittämänä. Nuorista ammattimuusikoista koostuvaa orkesteria johtaa sen perustaja Karel De Wilde ja konsertin solistina laulaa sopraano Louise Kuyvenhoven, joka on poikkeuksellisen lahjakkaana muusikkona valittu osaksi maailman arvostetuimpiin musiikkiakatemioihin lukeutuvan Queen Elisabeth Music Chapelin erityiseen koulutusohjelmaan. Belgian kansallisoopperassakin esiintynyt Louise on myös ranskalaisen Lyon Opéra Studion jäsen.
Konsertin kappalevalikoima rakentuu lukemattomia palkintoja Oscarista kahteen Golden Globeen ja neljään Grammyyn voittaneen Hans Zimmerin sävellyksistä. Konsertissa kuullaan kappaleita mm. elokuvista Da Vinci –koodi (The Da Vinci Code), Gladiaattori (Gladiator), Inception, Interstellar, Kung Fu Panda, Leijonakuningas (The Lion King), Pirates of the Caribbean -sarja ja Sherlock Holmes. Konsertit järjestetään intiimeissä saleissa, joissa musiikillista elämystä tukee videoscreeneiltä näytettävät pätkät elokuvista sekä valokuvat elokuvien aikakaudelta.
Konsertin kesto 2 x 45 min, väliaika on
Liput:
SYYSTARJOUS: kaikki loput paikat 30 €, voimassa 11.9. saakka.
Permanto rivit 1-11 79,90 €
Permanto loput rivit 69,90 €
Parvi 59,90 €
+ tilausmaksut (alk. 1,50 € + 0,65 % tilauksesta www.lippu.fi)
Tapahtuman järjestäjää Gramopop Oy

Mikkelin kaupunginorkesteri: SAIMAA SINFONIETTA – SAKSOFONEJA JA SIBELIUSTA
2025-09-12 18:00
Erkki Lasonpalo, kapellimestari
Saksofonikvartetti Aava (Joonatan Rautiola, Samu Metsänen, Kalle Oittinen, Eero Saunamäki)
Arvo Pärt: Mein Weg
Veli Kujala: Konsertto saksofonikvartetille ja orkesterille
Aleksandr Skrjabin: Rêverie
Jean Sibelius: Sinfonia nro 7
Syksyn ensimmäisessä Saimaa Sinfonietta -konsertissa juhlitaan sekä kantaesitystä, että pyöreitä vuosia. Viron säveltäjäsuuruus Arvo Pärt täyttää syyskuussa kunnioitettavat 90 vuotta. Teos Mein Weg kuvaa elämän ylä- ja alamäkiä Pärtin omintakeisella ja tunnetta hehkuvalla tyylillä.
Uutta ja ennen kuulematonta konsertissa edustaa Veli Kujalan konsertto saksofonikvartetille ja orkesterille. Alun perin teos on sävelletty puhallinorkesterille, mutta nyt teos on muovattu sinfoniaorkesterin esitettäväksi tuoden siihen uusia värejä ja sävyjä. Ihan tavanomainen ei ole solistikattaus tässä teoksessa, kun neljä saksofonistia marssivat lavalle erikokoisten soittimiensa kanssa.
Kapellimestari Erkki Lasonpalo kruunaa juhlavan kokonaisuuden kahdella mahtipontisella orkesteriteoksella. Aleksandr Skrjabinin Rêverie on tämän omintakeisen ja mielipiteitä jakaneen säveltäjän ensimmäinen orkesteriteos vuodelta 1898. Teos toimii erinomaisena alkusoittona Sibeliuksen viimeiselle valmistuneelle sinfonialle järjestysnumeroltaan seitsemän. Tämä muodoltaan poikkeuksellinen yksiosainen sinfonia sai kantaesityksensä 1924 ja on kiehtonut sekä yleisöjä että musiikintutkijoita siitä lähtien. Majesteettisuutta, haikeutta, kauneutta – kaikkea sitä tämä kypsän säveltäjän suvereeni taidonnäyte tarjoilee.
TAITEILIJAVARTTI 12.9. klo 17:30 Mikaelin lämpiössä
LIPUT: 32 € / 29 € / 13 € (Mikaelin konsertti)
HINTA S-ETUKORTILLA: 29 € / 26 € / 11 €
+ tilausmaksut (alk. 1,50 € + 0,65 % tilauksesta www.lippu.fi)
Tapahtuman järjestää ja lipunmyynnistä vastaa Mikkelin kaupunginorkesteri, yhteystiedot täältä

Kaseva: KUN MAAILMA ELÄÄ-konsertti
2025-09-20 19:00
Kaseva on legendaarinen suomalainen pop rock -yhtye, joka tunnetaan herkästä musiikistaan ja stemmalaulustaan.
Yhtyeen lukuisat hitit (Mari, Vanha mies, Tyhjää, Striptease tanssija, Pena, Kun maailma elää jne.) ovat osa kansallista muistiamme alkaen jo vuodesta 1974 lähtien.
Kasevan ensimmäinen aktiivikausi käsitti vuodet 1974-86 ja 2000-luvun alussa yhtye kasattiin uudelleen esiintymään konserttisaleihin ja klubeihin ympäri Suomen.
Uudella kymmenluvulla hetken hiljaiseloa viettänyt Kaseva palasi taas keikoille loppuvuodesta 2015. Nyttemmin yhtyeen alkuperäisen solistin Mikko Jokelan paikalle on liittynyt Mikon itsensä valtuuttamana Popedan alkuperäisen kitaristin Arwo Mikkosen poika Matti Mikkonen.
Kasevan klassikkobiisit elävät edelleen ja bändin arvokas herkkyys sekä karisma on vain kasvanut vuosien saatossa! Kuulijakunta ulottuu jo kolmanteen sukupolveen.
Kasevan Kun maailma elää -kiertue käynnistyi alkuvuodesta 2025.
Kaseva on:
Matti Mikkonen, laulu ja kitara.
Jouko Järvinen, basso ja laulu.
Nils Jokela, rummut.
Tommi Kekoni, kitara ja laulu.
Liput, sisältää palvelumaksun:
Ennakkolippu 39,10 €
Liput ovelta 45,10 €
+ tilausmaksut (alk. 1,50 € + 0,65 % tilauksesta www.lippu.fi)

Tapio Liinoja & Olli Ahvenlahti 145 vuotta / peruttu
2025-09-25 19:00
Tapahtuma on valitettavasti peruttu. Liput voi palauttaa osoitteessa https://web.lippu.fi/palautus 30.9.2025 mennessä.
Mikäli toimitustapana on ollut Lippu.Pass, tulee palautukset hakea sovelluksen kautta.

————————————————————–
Tapio Liinoja & Olli Ahvenlahti 145 vuotta
Viihteen ammattilaiset yhteiskiertueelle
Tapio Liinojan ja Olli Ahvenlahden yhteinen kiertue ”Tapsa ja Olli 145 vuotta” syksyllä 2025
Tampereen Teatterikesässä elokuussa otetaan varaslähtö kiertueelle.
Kiertue yhdistää huumoria, vakavampia aiheita, musiikkia, tarinoita ja runoja – lavalla vuorottelevat kepeät ja syvälliset hetket, kuten molempien pitkissä urissa.
Konserteissa kuullaan kappaleita aiemmilta menestyskiertueilta, kuten ”Mainio Juha Vainio”, ”Rautavaara 100” ja ”Juntti ja stadin kundi”, sekä uusia varta vasten kiertuetta varten valittuja teoksia. ”Teemme musiikillisen matkan Viron, Ruotsin, Italian, Ranskan ja Irlannin kautta Atlantin toiselle rannalle,” kertovat Tapsa ja Olli. ”On aina hienoa päästä kasvokkain yleisön kanssa esittämään koskettavia musiikillisia tarinoita”, juhliva parivaljakko sanoo. Esityksessä kuullaan myös muun muassa Tapion kirjoittama kertomus ”Tie vie” Ollin pianon siivittämänä.
Tapio Liinoja on tuttu useista televisio- ja elokuvarooleistaan sekä Lapinlahden Linnuista, jossa musiikkia ja teatteria yhdisteltiin persoonallisesti. Tapsa on julkaissut kolme soololevyä ja kaksi kirjallista äänilevyä Esa Pulliaisen kanssa. Hän on ollut pitkään freelancerina, näyttelijänä muun muassa KOM-teatterissa sekä Vaasan ja Espoon Kaupunginteattereissa.
Olli Ahvenlahti on monipuolinen muusikko, tunnettu muun muassa yhteistyöstään Vesa-Matti Loirin kanssa, lukuisista television musiikkiohjelmista, euroviisuista sekä pitkästä urastaan jazzin ja kevyen musiikin parissa. Teatterimaailma tuli Ollille vuosien aikana tutuksi Komediateatteri Arenan kapellimestarina.
Esityksessä:
Tapio Liinoja – laulu
Olli Ahvenlahti – piano
Liput, sisältää palvelumaksun:
Peruslippu 33,60 €
Ryhmälippu 31,10 € (min 10 henkilöä)
+ tilausmaksut (alk. 1,50 € + 0,65 % tilauksesta www.lippu.fi)
Kiertueen tuotannosta vastaa Magnumlive Oy

Jukka Kuoppamäki – Kiitos musiikista / Peruttu
2025-09-28 16:00 - 17:00
Tapahtuma on valitettavasti peruttu. Liput voi palauttaa osoitteessa https://web.lippu.fi/palautus 30.9.2025 mennessä. Mikäli toimitustapana on ollut Lippu.Pass, tulee palautukset hakea sovelluksen kautta.
————————————
Kevään konserttisarja saa jatkoa syksyllä suuren kysynnän vuoksi!
Suomalaisen musiikin legendan, Jukka Kuoppamäen, uraa juhlistetaan kiitoskonsertilla, jossa solisteina esiintyvät Anna Hanski, Antti Railio, Hanna Pakarinen, Inka Auhagen, Anna Kuoppamäki sekä Ville Liimatainen. Artistit nousevat lavalle yhdessä Mirka Dojanin johtaman orkesterin kanssa esittäen rakastetuimpia Jukka Kuoppamäen kappaleita hänen pitkän uransa varrelta.
Jukka Kuoppamäki (s. 1942) aloitti levytysuransa jo lukioikäisenä 1960 lauluyhtyeissä Neloset ja Kukonpojat. Ensimmäisen kokonaan omaa tuotantoa sisältäneen albuminsa Mitä kansa haluaa hän julkaisi vuonna 1966. Tästä alkoi hänen jo lähes kuusikymmentä vuotta kestänyt lauluntekijänuransa, jonka aikana hän on julkaissut 47 albumia ja 28 kokoelmaa. Hänen yli 2000 laulun tuotantoonsa kuuluvat mm. Sininen ja valkoinen, Paljon sanomatta jää, Pieni mies, Anna mulle tähtitaivas, Ei kauniimpaa, Satulinna ja Sinussa on valo. Jukka Kuoppamäelle on myönnetty Kullervo Linnan Säätiön palkinto 1993, Erikois-Emma elämäntyöstään 2001, Juha Vainio -palkinto 2018 sekä Suomen Leijonan Pro Finlandia -mitali vuonna 2019.
Konsertin kesto 2h 15min (sis. väliajan)
Liput 49,90 €
+ tilausmaksut (alk. 1,50 € + 0,65 % tilauksesta www.lippu.fi)

Elämän laulut - Joel Hallikainen & Pentti Hietanen
2025-10-01 19:00
Elämän laulut -kiertue yhdistää kaksi rakastettua laulajaa, Joel Hallikaisen ja Pentti Hietasen intiimeille konserttilavoille ympäri maan. Tämä ainutlaatuinen kiertue tarjoaa kuulijoilleen unohtumattoman musiikkielämyksen, jossa elämän eri sävyt ja tarinat heräävät eloon laulujen kautta.
Joel Hallikainen nousi suomalaisten sydämiin 1990-luvun alussa ”Kuurankukka”-hitillään, joka on yhä yksi Suomen myydyimmistä albumeista. Monipuolisena viihdetaiteilijana tunnettu Hallikainen on uransa aikana julkaissut useita albumeita ja juontanut suosittuja televisio-ohjelmia, kuten ”Tuttu Juttu Show’ta”.
Pentti Hietanen on tunnettu monipuolisena laulajana, joka onnistuneesti yhdistää eri tyylilajeja oopperasta viihdemusiikkiin. Hänen uransa kattaa lukuisia albumeita, joista monet ovat saavuttaneet kultaa ja platinaa. Hietasen voimakas ja tunteikas ääni on hurmannut yleisöjä niin kotimaassa kuin ulkomaillakin.
Elämän laulut -kiertueella Hallikainen ja Hietanen yhdistävät voimansa tarjoten kuulijoilleen koskettavia tulkintoja elämän suurista teemoista: rakkaudesta, ilosta, surusta ja toivosta. Konserteissa kuullaan sekä heidän tunnetuimpia kappaleitaan että varta vasten kiertuetta varten valittuja teoksia.
Konsertin kesto noin 2h 15min, sisältää väliajan
Tuotanto: Magnumlive Oy
https://magnumlive.fi/
Peruslippu 36,60 €
Ryhmälippu min 10hlöä 33,60 €
+ tilausmaksut (alk. 1,50 € + 0,65 % tilauksesta www.lippu.fi)

Mikkelin kaupunginorkesteri: SEITSEMÄN VUODENAIKAA
2025-10-02 18:00
Erkki Lasonpalo, viulu ja liidaus
Antonio Vivaldi: Neljä vuodenaikaa
Jaakko Kuusisto: Välivuodenajat
Antonio Vivaldin Neljä vuodenaikaa on yksi klassisen musiikin suosituimmista ja tunnetuimmista teoksista. Tämän suursuosion saavuttaneen teoksen julkaisusta tulee kuluneeksi tänä vuonna jo 300 vuotta. Vuodenajat on neljän viulukonserton sarja, joista jokainen konsertto esittää musiikin keinoin yhden vuodenajan. Tarinaa vahvistamaan Vivaldi kirjoitti jokaiseen vuodenaikaan liittyvän sonetin. Musiikissa on kuultavissa soneteissa kerrottuja vuodenaikaan liittyviä tapahtumia, tunnelmia ja luonnonilmiöitä. Ukkosen jylinä, paimenkoiran haukunta, käen kukunta, sadonkorjuun juhlat ja talvisena pakkaspäivänä rauhoittava takan lämpö on kaikki koettavissa tässä kokonaistaideteoksessa.
Viulisti, kapellimestari ja säveltäjä Jaakko Kuusisto sävelsi Vivaldin Vuodenaikojen inspiroimana kolmiosaisen sarjan jousiorkesterille ja cembalolle nimeltään Välivuodenajat. Kuusisto on nimennyt välivuodenaikansa nimillä Vappu, Tuuli ja vesi sekä Ensilumi.
Edellisen kerran kun Mikkelin kaupunginorkesteri esitti Neljä vuodenaikaa, solistina toimi juuri Jaakko Kuusisto. Tällä kertaa konsertin solistina kuullaan Mikkelin kaupunginorkesterin pääkapellimestaria Erkki Lasonpaloa, joka samalla myös johtaa orkesteria. Tule kokemaan kuinka vuodenajat vaihtuvat Martti Talvela -salissa.
TAITEILIJAVARTTI KLO 17.30 Mikaelin lämpiössä
LIPUT: 29 € / 27 € / 11 €
HINTA S-ETUKORTILLA: 27 € / 24 € / 9 €
+ tilausmaksut (alk. 1,50 € + 0,65 % tilauksesta www.lippu.fi)
Tapahtuman järjestää ja lipunmyynnistä vastaa Mikkelin kaupunginorkesteri, yhteystiedot täältä

Mikkelin kaupunginorkesteri: LASTENMUSIIKKIKONSERTTI - VEKKULITEATTERI 40 VUOTTA
2025-10-09 18:00
Mikkelin kaupunginorkesteri
Vekkuliteatterin alumnit
Musiikkinumeroita Vekkuliteatterin ohjelmistosta 40 vuoden ajalta
Vekkuliteatteri 40 vuotta – Juhlakonsertti kaiken ikäisille!
Mikkelin kaupunginorkesterin toimintaan kuuluu olennaisesti myös lastenmusiikki. Mikkelissä kaikki koululaiset pääsevät tutustumaan orkesterimusiikkin Kulttuuripolku-toiminnan myötä ja lisäksi orkesterin kausiohjelmaan kuuluu säännöllisesti lastenmusiikkikonsertti. Tällä kertaa lastenmusiikkikonsertti on vahvasti paikallinen yhteistyö, jonka ohjelma sopii kaikenikäisille kuulijoille.
Mikkelin rakastettu lasten ja nuorten musiikkiteatteriryhmä Vekkuliteatteri nousee juhlakonsertissa lavalle yhdessä Mikkelin kaupunginorkesterin kanssa. Luvassa on sykähdyttävä ilta täynnä musikaalisäveliä. Lavalla nähdään sekä nykyisiä että entisiä vekkuliteatterilaisia, jotka tuovat yleisön eteen näyttäviä kappaleita ryhmän neljän vuosikymmenen mittaiselta matkalta.
Konsertissa kuulaan kappaleita 1980-luvun Vekkuliteatterille sävelletyistä produktiosta, vuosituhannen vaihteen jälkeen esitetyistä suurmusikaaleista kuten Oliver! ja Peter Pan, sekä 2010-2020 -lukujen produktioista Aladdin, Lumikki, Hukassa on hyvä paikka, Annie ja Ronja Ryövärintytär. Mukavaa musiikkia hienoina orkesterisovituksina tunnettujen Vekkuliteatterilaisten esittäminä.
Vekkuliteatteri toimii osana Mikkelin kansalaisopiston taiteen perusopetusta ja on vuosien varrella ollut sadoille lapsille ja nuorille tärkeä harrastus, luovuudenlähde ja yhteisö. Nyt tuo matka huipentuu juhlakonserttiin, jossa menneet ja nykyiset sukupolvet kohtaavat musiikin, tarinoiden ja muistojen siivittäminä. Tule kokemaan unohtumaton ilta Mikaeliin.
LIPUT: 12 € (perhelippu 40€)
HINTA S-ETUKORTILLA: 10€ (perhelippu 35€)
+ tilausmaksut (alk. 1,50 € + 0,65 % tilauksesta www.lippu.fi)
Tapahtuman järjestää ja lipunmyynnistä vastaa Mikkelin kaupunginorkesteri, yhteystiedot täältä

VON HERTZEN BROTHERS ACOUSTIC VOL. 2 - TOUR 2025
2025-10-10 19:00
VON HERTZEN BROTHERS AKUSTISELLE ERIKOISKIERTUEELLE ENSI SYKSYNÄ
Maamme musiikkikentän ykkösnimien joukkoon asemansa sementoinut Von Hertzen Brothers käynnistää Suomea halkovan Acoustic Vol. 2 -kiertueensa syyskuussa. Yhteensä 13 paikkakuntaa kattavalla erikoiskiertueella kuullaan rakastetun yhtyeen monipuolista tuotantoa uudessa valossa. Settilista tarjoaa tuoreita akustisia sovituksia yhtyeen tunnetuimmista hiteistä sekä harvemmin yleisölle esitettyjä yllätyksiä. Intiimiä keikkakokemusta rikastuttavat kappaleiden taustoja syventävät tarinat. Veljesten Mikko, Kie ja Jonne von Hertzenin lisäksi kokoonpanossa vaikuttaa myös multi-instrumentalisti Markus Pajakkala.
Von Hertzen Brothersin ensimmäisen kerran syksyllä 2023 toteutunut, ylisanoja kerännyt akustinen kiertue oli lähes kaikilla paikkakunnilla loppuunmyyty. ”Akustisille keikoille valitsemme mukaan myös harvemmin esitettyjä, ehkä paremmin konserttisaleihin kuin rokkiklubeille sopivia VHB-kappaleita vuosien varrelta. Tällä kertaa painotamme valintoja, jotka eivät olleet mukana vuoden 2023 kiertueen setissä. Tarinoimme myös syntyjä syviä biisien taustoista – siitä jäi viimeksi erityisen hauska ja yhteisöllinen fiilis”, kertoo kitaristi Kie von Hertzen.
Mikko von Hertzen täydentää: ”Meidän tapauksessa acoustic tarkoittaa sitä, että soitetaan laajemmalla instrumentaatiolla kuin yleensä – mutta täydellä fiiliksellä. Se on varmaa, että pyllyt tahtoo nousta penkistä sekä lavalla että yleisössä!”
Von Hertzen Brothers on uransa aikana julkaissut yhdeksän studioalbumia, kokoelmalevyn ja livealbumin sekä keikkaillut aktiivisesti niin Suomessa kuin ulkomaillakin. Yhtyeen uusin albumi In Murmuration ilmestyi marraskuussa 2024.
Konsertin kesto noin 2h 30min, sisältää väliajan
Liput, sisältää palvelumaksun:
Ennakkolippu 35 €
Ovilippu 40 €
+ tilausmaksut (alk. 1,50 € + 0,65 % tilauksesta www.lippu.fi)

SOMEONE LIKE YOU - THE ADELE SONGBOOK
2025-10-11 19:00
Maailmalla kehuja kerännyt Someone Like You – The Adele Songbook –livekonsertti järjestetään lokakuussa Oulussa, Tampereella, Joensuussa, Kuopiossa, Helsingissä, Hyvinkäällä, Turussa, Porissa, Mikkelissä ja Lappeenrannassa. Konsertin taitavana solistina laulaa itsensä Adelen kehuma brittiläinen Katie Markham, musiikista vastaa nelihenkinen livebändi. juhlistavien konserttien lipunmyynti alkaa tänään.
Viime vuonna loppuunmyydyille saleille esitetty Someone Like You – The Adele Songbook tarjoaa upean live-esityksen, joka juhlistaa yhden aikamme hienoimman laulaja-lauluntekijän musiikkia.
Konserteissa lavalla loistaa brittiläinen X-Factor -finalisti Katie Markham sekä taitava ja yhteen hitsautunut livebändi. Esitys sisältää musiikkia Adelen neljältä ennätyksiä rikoneelta albumilta. Mukana on myös uuden 30-albumin tuoreita biisejä kuten Easy On Me, I Drink Wine ja Oh My God.
Katie Markhamin matka menestyneen Someone Like You – The Adele Songbook -kiertueen solistiksi alkoi vuonna 2015 Adelen itsensä valittua Katien esiintymään Graham Nortonin juontaman BBC:n Adele Special -ohjelmaan. Katie ei olisi koskaan voinut kuvitella, että hän päätyisi ensin laulamaan idolinsa kanssa samalle lavalle Lontoossa ja olisi vuoden sisään käynnistämässä menestyksekästä kansainvälistä kiertuetta.
– Ensimmäisestä esityksestämme lähtien kaikki on ollut yhtä pyörremyrskyä. Nyt usean vuoden jälkeen myymme loppuun yhä useampia esityksiä, enkä vaihtaisi tätä mihinkään On etuoikeus saada esittää Adelen kappaleita viikoittain. Rakastan erityisesti hänen uusinta tuotantoaan. Uusimman albumin henkilökohtaisuus – itsensä kasaaminen uudelleen vaikean eron jälkeen ja rakkauden etsiminen – on uskomattoman rehellistä ja koskettavaa, Katie sanoo.
Someone Like You – The Adele Songbook on täydellinen elämys kaikille Adele-faneille. Esitys sisältää Adelen suurimmat hitit, kuten Rolling in the Deep, Make You Feel My Love, Someone Like You ja Skyfall.
Maailmanluokan show on saavuttanut menestystä ympäri maailmaa, Kanadasta Irlantiin, ja sitä on esitetty useilla arvostetuilla näyttämöillä Isossa-Britanniassa.
Konsertista sanottua:
“Suosittelisin tätä esitystä sataprosenttisesti, mutta kun Adele itse on sitä jo suositellut, tiedät, että olet kokemassa upean show’n. Ja vielä päiviä myöhemmin huomaat laulavasi Adelen kappaleita, aivan kuten minullekin kävi!”
thelivereview.co.uk
“Katie Markham on uskomaton laulaja, ja hänen esiintymisensä vangitsee yleisön täysin. Hänen tulkintansa Adelen kappaleista on sekä voimakas että tunteikas.”
whatsgoodtodo.com
Kesto 2 x 45 min, välissä 30 min väliaika
Ei ikärajaa
Liput:
SYYSTARJOUS: kaikki liput 35 €, kampanja voimassa 15.9 .-30.9. välisen ajan.
Permanto rivit 1-11, 69,90 €
Permanto rivit 12-21, 59,90 €
Parvi 49,90 €

+ tilausmaksut (alk. 1,50 € + 0,65 % tilauksesta www.lippu.fi)

Konsertit järjestää: Gramopop Oy
https://www.someonelikeyou.co.uk/
https://gramopop.fi/

Laura Voutilainen: Enemmän
2025-10-12 18:00
Laura Voutilainen jatkaa 50-vuotis juhlakarkeloitaan ainutlaatuisissa Enemmän -konserteissa
Laura on avoimesti kertonut elämästään artistina ja naisena sekä elämänkoulun antamistaan opeistaan keväällä 2025 julkaistussa kirjassaan Laura Voutilainen – Enemmän kuin ääni. Valikoiduissa viidessä Enemmän -konserteissa Lauran bändin kanssa lavalle nousee RNO:n puhaltajista ja jousista koottu upea muusikkoryhmä. Luvassa on koskettavia ja hauskoja tarinoita elämästä, komeita tulkintoja, sointujen juhlaa – jotain Enemmän.
”Olen haaveillut tästä pitkään ja nyt 50-vuotissyntymäpäiväni kunniaksi halusin antaa tämän lahjan minulle ja sinulle.”
Konsertin kesto 2h 15min, sis väliajan
Liput:
Early Bird 29,90 €, Early bird hinta äitienpäivään 11.05. saakka
Peruslippu 39,90 €
+ tilausmaksut (alk. 1,50 € + 0,65 % tilauksesta www.lippu.fi)

Pipsa Possu ja Kikattava Kakkiainen + meet&greet!
2025-10-18 14:00 - 17:00
Pipsa Possu ja Kikattava Kakkiainen – yhteisesiintyminen Mikaelissa!
PIPSA POSSU
Pipsan perheeseen kuuluvat pikkuveli Jyri, isäpossu ja äitipossu. Jyri omistaa Herra Dinosaurus -nimisen pehmolelun, jota tämä pitää mukanaan lähes joka paikassa. Pipsa on possu, joka pitää kuralätäköissä pomppimisesta kuten myös pikkuveli Jyri. Maaliskuussa 2025 kerrottiin, että Pipsan perheeseen syntyy kolmas lapsi kesällä 2025. Pikkusisko Evie syntyi 22.5.2025. Isäpossu on perheen suurin ja kovin kuorsaamaan. Heillä on myös mummi- ja ukkipossu.
Englantilaisen piirrossarjan sankaritar on viisivuotias, hieman pomotteluun taipuva Pipsa Possu, joka asuu iloisen kirjavassa kodissaan pikkuveljensä, Jyrin sekä Isä Possun ja Äiti Possun kanssa. Ja koska he ovat possuja, sarjassa röhkitään paljon.
Pipsa Possu ja pikkuveli Jyri saapuvat tervehtimään fanejaan! Tule halaamaan, nauramaan ja ottamaan kuva maailman rakastetuimpien possujen kanssa.
KIKATTAVA KAKKIAINEN
Kikattava Kakkiainen kertoo pienestä hapsenkakkiaisesta, jolla on aivan erityisen tarttuva nauru.
Kikattava Kakkiainen viihdyttää lapsia keikoilla Kikattavan Kakkiaisen discossa, jossa DJ Kakkiainen soittaa musiikkiansa ja MC Citykani tanssittaa, leikittää, liikuttaa sekä levittää naurua ja iloista mieltä kaikille lapsille ja lapsenmielisille. Kikattavan Kakkiainen on julkaissut jo 4 albumia ja yhteensä kappaleita 55.
Viimeisin albumi `Vauhti Kiihtyy` julkaistiin 2022.
Gigglebug Entertainmentin tuottama, 3-8 vuotiaille suunnattu Kikattava Kakkiainen on suurin Suomessa tuotettu lastenanimaatiosarja. Suomessa sarjaa esitetään Ylen Pikku Kakkosessa ja kansainvälisesti se on toistaiseksi myyty 13 maahan ja käännetty 13 eri kielelle. Sarjasta on jo ilmestynyt kolme mobiilipeliä, kaksi kirjaa ja yksi kokonainen kausi TV-sarjaa. Kikattava Kakkiainen -mobiilipelit ovat olleet Appstoren lasten aplikaatioiden ykkösenä 64 maassa. Kikattava Kakkiainen -musiikki ja disco toteutetaan Gigglebug Entertainmentin, Sony Music Entertainment Finlandin sekä Sony Liven yhteistyönä.
Esityksen kesto noin 1h, ei väliaikaa + M&G Pipsa Possun ja Jyrin kanssa lavalla esityksen jälkeen
Naulakko on maksuton
Kahvila ei ole auki
Liput:
Peruslippu 29,50 €
Perhelippu 4 hlö, yhteensä 105,40 €
+ tilausmaksut (alk. 1,50 € + 0,65 % tilauksesta www.lippu.fi)

Yölintu edelleen noin 30 vuotta…kun nyt kerta jatkoa pyydettiin -konserttikiertue
2025-10-23 19:00
Toiveet toteutuvat – Yölintua kuullaan konserttikiertueella
Huhtikuussa 2024 Yölintu teki pitkän konserttikiertueen, jonka jälkeen sateli toiveita uusinnasta. Toiveet on nyt kuultu ja Yölintu laskeutuu jälleen konserttisaleihin. Tänä vuonna teemana on ”Yölintu edelleen noin 30 vuotta…kun nyt kerta jatkoa pyydettiin”.
1990-luvulta lähtien on Yölinnun musiikki valloittanut yleisöä. Tuohon aikaan edettiin perinteisellä rautalankamusiikilla ja siihen yhdistettiin haitarimusiikkia omalla otteella. Yölinnun siiveniskut osuivat välittömästi kansan sydämiin, jota seurasi suosio, johon vain harva yltää. Tänä päivänä Simo Silmun tulkinnat, yhtyeen soitanta ja laulujen sanoitukset porautuvat yhä nuorempien kuulijoiden tietoisuuteen.
Uutta musiikkia Yölinnulta
Yölintu on kirjaimellisesti näyttänyt kuulijoille, että heidän musiikkinsa henkii vahvasti aikaa, jossa kaiho, kaipuu ja rakkaus kääriytyy iloiseen pilkkeeseen silmäkulmassa, sopivaan annokseen haaveilua ja omaa jäljittelemätöntä linjaa. Sulkakynä on kirjoittanut Yölinnun tarinaa suomalaisen iskelmän historiakirjojen kansiin ja uutta merkintää saadaan jälleen, sillä 16.5. julk. Beiran-mies -niminen musiikkiuutuus.
– Beiran-mies on kuvaus tuiki tavallisen poikamiehen matkasta etelän lämpöön. Matkan vaiheet selviää tietysti parhaiten kuuntelemalla ralli läpi. Biisi sai alkunsa aikoinaan Playa del Inglesissä, kun rupesin kiinnittämään huomiotani tuotemerkeiltään mitä mielenkiintoisempaan sälään ja erityisesti aurinkolaseihin, veistelee Simo.
Yölinnun albumeja on myyty n. 400 000 kappaletta. Ryhmä on julkaissut lukuisia studioalbumeja, muutamia kokoelma-albumeja ja kymmenittäin singlejä. Lisäksi Simo Silmu on julkaissut kolme sooloalbumia. Yölintu on pokannut kahdeksan kultalevyä, viisi platinaa ja yhden tuplaplatinalevyn. Heidän menestynein studioalbuminsa on vuoden 1998 Tositarkoituksella, jota on myyty lähes 96 000 kappaletta.
Lokakuussa jälleen konserttisaleissa
Vuonna 2000 Yölintua nähtiin ja kuultiin ensimmäistä kertaa konserttikiertueella. Ryhmä on uransa aikana pitänyt hallussaan yleisöennätyksiä ja lukuisia loistavia listasijoituksia. Tunnetut rallit ja uudempi musiikki on sovitettu loistavaksi kokonaisuudeksi tulevan kiertueen ohjelmistoon. Yleisölle voi todeta ”Sitä saa, mitä tilaa”. Lokakuussa starttaavalla kiertueella mukana Simo Silmu – laulu, haitari / Jukka Harju – kitara / Jari Luostari – basso / Harri Lehtonen – rummut. Tekniikka: Tomi Lahtinen ja Pekka Huttunen / Äänirasia.
– Ensimmäisellä konserttikierroksella keväällä 2024 Yölintua kuultiin hieman akustisempana versiona. Nyt tää toinen kierros taidetaan mennä täys rähinä päällä, ynnäilee Simo tulevaa konserttikierrosta.
Konsertin kesto 2h 30min, sisältää väliajan
Konsertissa ei ole ikärajaa
Liput 49,90 €
+ tilausmaksut (alk. 1,50 € + 0,65 % tilauksesta www.lippu.fi)
Saatavilla myös konserttimatka Mäntyharjusta. Hinta 74,90€ (sis. kuljetus Mäntyharju-Mikaeli-Mäntyharju ja konserttilippu). Varaukset hanna.elo@mikaeli.fi
Katso matkan lisätiedot mikaeli.fi/konserttimatkat-mantyharjusta-mikaeliin/
Tapahtuman järjestää Gramofoni

Linda Lampenius - Pop-kuningattaren paluu / Peruttu
2025-10-24 19:00
Linda Lampeniuksen Pop-kuningattaren paluu -kiertue peruuntuu syksyn 2025 osalta Lindan uralla tapahtuneiden muutosten takia. Linda tiedottaa myöhemmin tulevista Suomen-keikoista.

Lippurahojen palautusta voi hakea linkistä 24.10.2025 mennessä: https://web.lippu.fi/palautus

Koko Suomen kansan rakastama viulisti Linda Lampenius tekee vihdoin näyttävän paluun pop-musiikin pariin. Lindan uusi ja kauan odotettu pop-show pitää sisällään niin Lindan omaa tuotantoa kuin kotimaisia- ja kansainvälisiä covereita akustisella ja sähköviululla esitettynä.
Lampeniuksen popalbumi Linda Lampenius julkaistiin vuonna 1997, ja se nousi Suomen virallisen albumilistan sijalle 8. Vaikka albumi julkaistiin vain Suomessa, Lampeniuksen single ”Violator/Toccata and Fugue” sai kansainvälistä huomiota. Muun muassa Daily Record kirjoitti uudesta ”sensaatiosta”, joka oli The Sunday Timesin mukaan ”nauttinut suuresta suosiosta Skandinaviassa eloisalla versiollaan Toccata and Fuguesta”. Lampenius on esittänyt musiikkia popalbumiltaan Suomessa ja ulkomailla, muun muassa Sporting Clubilla Monacossa sekä televisioiduissa esiintymisissään Royal Albert Hallissa Lontoossa ja Playboy Mansionissa Los Angelesissa.
Linda Lampenius – Pop-kuningattaren paluu -konsertti aiheuttaa jälleen saman Linda-huuman, jonka viulisti sai aikaiseksi 90-luvulla ympäri maailmaa. Keikalla kuullaan muun muassa Lindan kolme jättihittiä, jotka keräsivät Baywatch-tv-sarjan kautta yli miljardiyleisön. Lisäksi Linda tulkitsee muun muassa isoimmat Bond-tunnarit potpurina, Kuuma-yhtyeen jättihitin sekä Pete Parkkosen Kohta sataa -kappaleen. Tätä elämystä et halua missata! Lavalla nähdään niin savua kuin huippuluokan tanssishow.
Liput:
Peruslippu 33,00 €
Opiskelija 28,10 €
Eläkeläinen 28,10 €
Lapsi (4-12v.) 22,60 €
Ryhmät (min 10hlö) 28,10 €
+ tilausmaksut (alk. 1,50 € + 0,65 % tilauksesta www.lippu.fi)

Hevisaurus
2025-10-26 15:00 - 17:00
Nyt kuuluu upeita uutisia Velhovuorelta! Jurahevin kuninkaat Herra Hevisaurus, Milli Pilli, Komppi Momppi, Riffi Raffija Muffi Puffi eli lasten ja aikuisten suosikkiyhtye Hevisaurus on saanut valmiiksi upouuden levynsä!
Uuden levyn nimi on Maailmankiertueella ja se julkaistiin helmikuussa 2025. Albumilta lohkaistiin etukäteen kaksi singleä: Hevimetallisarvet sekä halloweenin suosikkibiisiksi noussut karmaiseva Kalloween. Levyn maailmankiertueella Hevisaurus seikkailee kahdentoista kappaleen voimin ympäri maailmaa niin Irlannissa, Egyptissä, Saksassa kuin Thaimaan lämmössäkin. Maailmankiertueella on Hevisauruksen jo kuusitoista vuotta sitten alkaneen levytysuran yhdeksäs studioalbumi. Edellinen albumi Bändikouluun!julkaistiin vuonna 2019.
Neljän dinosauruksen ja lohikäärmeen muodostama koko perheen suosikkiyhtye Hevisaurus syntyi vuonna 2009 ajatuksesta tehdä laadukasta hevimusiikkia lapsille ja lapsenmielisille. Räyhäkäs juraheviyhtye on julkaissut yhdeksän studioalbumia ja on palkittu kaksi kertaa parhaan lastenmusiikkilevyn Emmalla. Kolme yhdeksästä Hevisauruksen albumeista on yltänyt kultarajoille, kaksi myynyt platinaa ja vuoden 2009 Jurahevin kuninkaat-esikoisalbumi myi jo ensimmäisenä vuotenaan tuplaplatinaa. Viime vuosina Hevisaurus on ollut maailmankiertueella myös ihan konkreettisesti, kun Heavysaurus-nimellä toimiva yhtye on saavuttanut suurta suosiota Keski-Euroopan saksankielisissä maissa.
Konsertti soveltuu kaikenikäisille.
Konsertin kesto on noin 1 tunti
Ei väliaikaa. Kahvio palvelee klo 14-15
Naulakko on maksuton
Liput:
Peruslippu 29,60 €
Perhelippu 4hlö 105,40 €
Perhelippu 5hlö 128 €
+ tilausmaksut (alk. 1,50 € + 0,65 % tilauksesta www.lippu.fi)

LORDS OF THE SOUND: The Music of Hans Zimmer / peruttu
2025-10-29 19:00
Tapahtuma valitettavasti peruuntuu. Liput tulee palauttaa osoitteessa https://web.lippu.fi/palautus/, 30.11.2025 mennessä.
Mikäli toimitustapana on ollut Lippu.Pass, pitää myös palautukset hakea sovelluksen kautta.
———————————–
LORDS OF THE SOUND palaa Suomeen upealla konserttiohjelmalla “The Music of Hans Zimmer”
LORDS OF THE SOUND -esiintyminen ei ole vain konsertti – se on todellinen musiikkishow, täynnä tunnetta, energiaa ja elokuvamusiikin taikaa!
“The Amazing Spider-Man 2”, “The Dark Knight”, “Interstellar”, “Dune”, “Sherlock Holmes”, “Man of Steel”, “Pearl Harbor”, “Gladiator”, “Inception”, “Spirit”, “Wonder Woman”, “Madagascar”, “007: No Time To Die”, “Pirates of the Caribbean”, “The Lion King” – nämä ja monet muut Hans Zimmerin ikonisimmat mestariteokset kuullaan livenä!
Hans Zimmer – mies, joka muutti elokuvamusiikin maailman
Nerokas säveltäjä, jonka soundtrackit saavat kylmät väreet kulkemaan selkäpiitä pitkin, aloitti legendaarisen uransa elokuvalla “Rain Man”. Hän sävelsi musiikin, joka kuvasti päähenkilön – autismikirjon henkilön – tapaa kokea maailmaa. “Älä työnnä itseäsi etualalle, älä peitä hahmoja… luo valon musiikkia,” Zimmer muisteli. Tämä lähestymistapa toi hänelle ensimmäisen Oscar-ehdokkuuden ja teki hänestä hetkessä yhden Hollywoodin kysytyimmistä säveltäjistä.
Siitä lähtien hänen nimensä on tullut erottamattomaksi osaksi elokuvahistoriaa. Disney oli niin vaikuttunut hänen tyylistään, että antoi hänelle tehtäväksi säveltää musiikin elokuvaan “Leijonakuningas”. Tämä soundtrack toi Zimmerille kolme arvostetuinta musiikkipalkintoa – Oscarin, Golden Globen ja Grammyn. Sen jälkeen hänen mestariteoksensa ovat yhä uudelleen soineet maailman suurimmissa elokuvagaaloissa, tehden jokaisesta elokuvasta unohtumattoman elämyksen.
LORDS OF THE SOUND ja Hans Zimmerin upeimmat sävellykset tarjoavat sinulle ikimuistoisen elämyksen! Sukella taianomaiseen tunnelmaan, jossa yhdistyvät sinfoniamusiikin kauneus, rockbändin voima, vaikuttavat visuaaliset efektit, solistien ja kuoron vahvat laulusuoritukset sekä koko orkesterin säteilevä energia!
Konserttiohjelman kokonaiskesto – noin 2,5 tuntia, sisältäen väliajan.
Älä jää paitsi! Koe musiikki, joka saa sydämesi lyömään nopeammin ja herättää kaikkein voimakkaimmat tunteet!
Lisätietoja: www.artpartner.fi
Liput, sisältää palvelumaksun:
Hintaluokka 1 (permanto rivit 5-14)
Peruslippu 69,90 €
Eläkeläinen 59,90 €
Lapsi alle 14v 59,90 €
Ryhmälippu min 10 hlö 66,40 €
Ryhmälippu min 20 hlö 62,90 €
Hintaluokka 2 (permanto rivit 15-21, parvi 1-5)
Peruslippu 59,90 €
Eläkeläinen 49,90 €
Lapsi alle 14v 49,90 €
Ryhmälippu min 10 hlö 56,90 €
Ryhmälippu min 20 hlö 53,90 €
Hintaluokka 3 (permanto rivit 1-4, parvi rivit 6-9, molemmat sivuparvet + sivuparven pyörätuolipaikat)
Peruslippu 49,90 €
Eläkeläinen 39,90 €
Lapsi alle 14v 39,90 €
Ryhmälippu min 10 hlö 47,40 €
Ryhmälippu min 20 hlö 44,90 €
+ tilausmaksut (alk. 1,50 € + 0,65 % tilauksesta www.lippu.fi)

Kirjanmerkit 2025 – Rakkaudesta kirjallisuuteen
2025-11-04 18:30
Kirjanmerkit – Rakkaudesta kirjallisuuteen -ilta tulee jälleen!
Mukana suomalaisia eturivin kirjailijoita
Juha Itkonen: Huomenna kerron kaiken. Gummerus
Tuomas Kyrö: Mielensäpahoittaja ja sodankäynnin taito, WSOY
Suvi Ratinen: Pakolainen, OTAVA
Minna Rytisalo: Sylvia, WSOY
Suna Vuori: Esa-Pekka Salonen – Teemat, Siltala
Antti Tuomainen: Hyvällä tai sahalla, Otava
Jukka Korpela: Länsimaisuuden historia – Lännen noususta maailmanjärjestyksen muutokseen, Gaudeamus
Illan aikana kirjailijat kertovat uutuuskirjoistaan ja niiden syntyvaiheista. Iltaa isännöi Erkki Liikanen.
Kirjakauppa palvelee Mikaelissa klo 17 alkaen, tauolla ja tilaisuuden jälkeen. Kirjailijat ovat tavattavissa illan aikana.
Tässäpä siis oiva tilaisuus ostaa kirjailijan signeeraama teos ikiomaksi ja vaikkapa lahjaksi pukinkonttiin!
Ohjelman kesto noin 2,5 tuntia sisältäen väliajan.
Lipun hinta 18,50 €
+ tilausmaksut (alk. 1,50 € + 0,65 % tilauksesta www.lippu.fi)
Tilaisuuden järjestää Mikkelin Mikaeli ja Suomalainen kirjakauppa.

Mikkelin kaupunginorkesteri: SAIMAA SINFONIETTA – SYDÄMENI LAULU
2025-11-06 18:00
Erkki Lasonpalo, kapellimestari
Gabriel Kivivuori Sereno, baritoni (HUOM! solisti vaihtunut)
Einojuhani Rautavaara: Lintukoto
Einojuhani Rautavaara: Kolme laulua oopperasta Aleksis Kivi
Ludwig van Beethoven: Sinfonia nro 5
Syksyn toisessa Saimaa Sinfonietta -konsertissa kuullaan suomalaisesta runoudesta ja kirjallisuudesta inspiroitunutta musiikkia sekä eräs tunnistettavimmista sinfonioista kautta aikain. Solistina esiintyy ennakkotiedoista poiketen baritoni Gabriel Kivivuori Sereno ja konserttikokonaisuuden johtaa kapellimestari Erkki Lasonpalo. Baritoni Gabriel Suovanen on joutunut perumaan tulonsa solistiksi.
Konsertin ensimmäisen puolikkaan punainen lanka on Aleksis Kivi. Einojuhani Rautavaaran säveltämä Lintukoto on orkesterifantasia, jonka inspiraationa on Kiven tulkinta yhdestä maailmanrunouden suurista perinnäisistä aiheista, Onnensaaresta eli Kiven sanoin Lintukodosta. Sävellyksen lyyriset sävyt ovat lähellä Kiven runouden sielunmaisemaa sellaisena kuin säveltäjä on sen ymmärtänyt.
Aleksis Kivi -ooppera puolestaan on Rautavaaran omaan librettoon sävelletty kolmiosainen ooppera, joka sai kantaesityksensä Savonlinnan oopperajuhlilla 1997. Kolme laulua Mi ikävyys, mi hämäryys, Laulu oravasta ja Sydämeni laulu ovat jääneet elämään omina teoksinaan ja niistä on tehty sovituksia myös mm. kuorolle. Lintukodossa kuultava teemat ovat läsnä myös Aleksis Kivi -oopperassa.
Gabriel Kivivuori Sereno (s. 2003) on suomalais-meksikolainen laulaja, säveltäjä ja pianisti, joka kuuluu ikäpolvensa kysytyimpiin solisteihin Suomessa. Nuori taiteilija on saanut valtakunnallista huomiota Timo Mustakallio -laulukilpailussa kesällä 2023 Suomen Kulttuurirahaston Eero Rantala -palkinnon saajana.
Kivivuori Serenolle on muutaman viime vuoden aikana avautunut ovi monien Suomen huippuorkestereiden ja -festivaalien solistiksi. Radion Sinfoniaorkesteri, Kymi Sinfonietta ja Joensuun Kaupunginorkesteri ovat jatkaneet yhteistyötä solistin kanssa useamman vuoden ajan kuten myös pianistit Janne Mertanen, Ilmo Ranta ja Kirill Kozlovski. Hänet on myös valittu Mirjam Helin -lauluakatemiaan, joka valmentaa lupaavia nuoria laulajia kohti kansainvälistä uraa.
Taiteilijan monipuolisuudesta kielii hänen viimeisin tuotantonsa, jossa kuultiin Kivivuori Serenon uuden laulusarjan Schubertiade kantaesitys. Loppuunmyydyissä konserteissa Turun Musiikkijuhlilla ja Joroisten Musiikkipäivillä Kivivuori Sereno toimi itse säveltäjän, laulajan sekä pianistin roolissa. Uuno Klami -sävellyskilpailun nuorten sarjan voiton myötä syksyllä vuonna 2022 hän nousi myös säveltäjänä esille kansainvälisesti.
Gabriel Kivivuori Sereno kokee tärkeimmäksi tehtäväkseen aidon yhteyden luomisen yleisöönsä, sekä musiikin mahdollistamien yhteisöllisten ja koskettavien hetkien jakamisen esiintyjien ja kuulijoiden kesken.
Beethovenin viidennen sinfonian ensitahdit lienevät yksi tunnetuimmista klassisen musiikin teemoista. Sekä Rautavaaran että Beethovenin teokset huokuvat draamaa ja romantiikkaa, mutta hieman eri tavoin.
TAITEILIJAVARTTI 6.11. klo 17:30 Mikaelin lämpiössä
LIPUT: 32 € / 29 € / 13 € (Mikaelin konsertti)
HINTA S-ETUKORTILLA: 29 € / 26 € / 11 €
+ tilausmaksut (alk. 1,50 € + 0,65 % tilauksesta www.lippu.fi)
Tapahtuman järjestää ja lipunmyynnistä vastaa Mikkelin kaupunginorkesteri, yhteystiedot täältä

RODEO - RODEOSYKSY ’25 -kiertue
2025-11-07 19:00
YLEISÖN HURMANNUT RODEO LÄHTEE SYKSYLLÄ KATTAVALLE SYYSKIERTUEELLE
Ensimmäisillä kesän festareillaan parhaillaan keikkaileva superyhtye RODEO lähtee syksyllä kattavalle RODEOSYKSY ‘25 -kiertueelle ympäri Suomen. Anna Puun, Erinin ja Ida Paulin muodostama yhtye on tunnettu vahvoista ja elämänmakuisista kappaleistaan, joissa yhdistyvät isot pop-melodiat ja kantrimusiikki. RODEOn syyskiertue alkaa 3. lokakuuta Järvenpään Aino Areenalta ja päättyy 19. joulukuuta Vantaan Tulisuudelmaan. Liput syksyn kiertueelle ovat myynnissä nyt.
RODEOn live-energia on hurmannut sekä yleisön että musiikkikriitikot. Huhtikuussa yhtye kruunasi albumijulkaisunsa kolmella loppuunmyydyllä Tavastian keikalla.
“Konkareiden uuden kantripopyhtyeen kappaleet leimahtivat debyyttikeikoilla esiin täydellisen lumoavasti” – Helsingin Sanomat 25.4.2025
“Jos pitää näistä naisista erikseen, saattaa langeta loveen kun näkee heidät yhdessä livenä” – Ilkka-Pohjalainen 27.6.2025
RODEO julkaisi huhtikuussa odotetun debyyttialbuminsa Rodeo, jonka keskiössä on yhtyeelle ominainen voimakas tarinankerronta. Viisi tähteä Soundilta saaneelta albumilta löytyvät muun muassa singlet Ensimmäinen rodeo, Mieti mitä sä teet ja Jäävuorii sekä etenkin TikTokissa julkaisunsa jälkeen ilmiöitynyt Katala nainen. RODEOn uusin julkaisu Kesähäät on toiveikas rakkauslaulu, joka on saanut ensisoittonsa kesän festarikeikoilla.
Konsertin kesto noin 75min, ei väliaikaa
RODEO:
Instagram
Spotify
TikTok
Facebook
warnermusic.fi/rodeo
Liput 42,50 €
+ tilausmaksut (alk. 1,50 € + 0,65 % tilauksesta www.lippu.fi)

SAMULI PUTRO - Vaikkei olla perillä on ajatukset siellä
2025-11-08 19:00
SAMULI PUTRO – Vaikkei olla perillä on ajatukset siellä
Samuli Putro syksyllä levynjulkaisukiertueelle
Alati suosiotaan kasvattava lauluntekijä Samuli Putro lähtee yhtyeensä kanssa pitkälle kiertueelle lokakuussa 2025.
Kaksikymmentäviisi keikkaa käsittävä rundi vie Putron konserttisaleihin, teattereihin ja klubeile.
”En minä nyt oikein tiedä miten tässä näin kävi. Mutta koska tekemisen paloa ja kysyntää tuntuu riittävän, niin sama kai se on pistellä menemään”, toteaa viisikymmentäviisi vuotta elokuussa täyttävä Putro.
Kukoistuskausi näkyy myös julkaisurintamalla. Putron yhdeksäs sooloalbumi julkaistaan lokakuussa. Sen ensimmäinen single ”Kuvat meistä kaikista” on soinut radioissa jo taajaan. Myös kiertueen nimi on siitä napattu.
”Kai minä sitten olen aina ollut moderni maankiertäjä. Kaikki muu on tullut siihen rinnalle kuin takaapäin kiitävä auto ohituskaistalla”, muotoilee alkuvuodesta myös esikoiskirjansa julkaissut Putro.
Samuli Putron levynuulkaisukiertueella nähdään ”Suomen coolein trio”, eli:
Samuli Putro – laulu, kitara
Tuukka Tuunanen – koskettimet
Miikka Heikkinen – rummut
Konsertin kesto 2h, sis väliajan
Liput 39,90 €
+ tilausmaksut (alk. 1,50 € + 0,65 % tilauksesta www.lippu.fi)
